პოტსდამი

პოტსდამი () — ნოღა გერმანიას, ქიანაშ ფედერალური დიხაშ, ბრანდენბურგიშ უკაბეტაში ნოღა დო ნანანოღა. ნოღა ბონას უხურგანს გერმანიაშ ნანანოღა ბერლინს დო რე ბერლინ-ბრანდენბურგიშ მეტროპოლიური რეგიონიშ ნორთი. ნოღა იდვალუაფუ წყარმალუ ჰაფელს, ბერლინიშ ცენტრიშე ობჟათე-ბჟადალჸურე, 24 კილომეტრიშ მოჩილითაფათ.

პოტსდამი, 1918 წანაშახ პრუსიაშ მაფეფიშ დო გერმანალი კაიზერეფიშ რეზიდენცია რდჷ. ნოღაშ დოგეგმარაფა გონათუარობაშ ეპოქაშ ხორცმეკოდგინა რდჷ: პოტსდამიშ არქიტექტურაშ დო ლანდშაფტიშ რთხილი ბალანსი, ნოღას „თოლხიბულ, პასტორალურ ორცებათ“ გჷნმართინუანს, ნამუთ მუშ მახორუს გჷთმაშინანს ორთაწკმა დო გონებაწკმა ურთიართობას.The Potsdam project, 1996, HRH The Prince of Wales, Charles; Hanson, Brian; Steil, Lucien; Prince of Wales's Urban Design Task Force; Prince of Wales's Institute of Architecture, Prince of Wales's Institute of Architecture, 1998, Introduction.

ნოღაშ ელმოლს იდვალუაფუ ართიანწკმა მერსხილი ტობეფი დო კულტურული ოქინაფუეფი, კერზოთ, გერმანიაშ უშხუაში მოსოფელშ მონძალაშ ობიექტი სანსუსიშ დოხორეეფი დო პარკეფი. ეიოშინალი რე, ნამჷ-და 1945 წანას პოტსდამიშ კონფერენციაქ თაქ, ცეცილიენჰოფიშ დოხორეს იმანჯჷ.

ბაბელსბერგიშ რაიონი, ნამუთ პოტსდამიშ ობჟათე-ბჟაეიოლ ნორთის იდვალუაფუ, 1930-იან წანეფშახ კინოწარმებაშ თარი სტუდია რდჷ დო ბერლინიშ კიდალაშ დონთხაფაშ უკული, ევროპაშ კინემატოგრაფიაშ თარი ცენტრიშ სტატუსით რგებულენს. ბაბელსბერგიშ კინოსტუდია მოსოფელს უჯვეშაში ფართომასშტამი კინოსტუდია რე.

პოტსდამი XIX ოშწანურას გერმანიაშ ომენცარე ცენტრო გჷნირთჷ. ასე ნოღას სუმი ოჯარე კოლეჯი, პოტსდამიშ უნივერსიტეტი დო 30-შე უმოსი ორკვიაფონე ინსტიტუტი ქიმინჯენს.

 კლიმატი 
ოფიციალურო კლიმატი ოკიანური რე, ნამუთ უმოსო დჷთმანთხუ წყარპიჯშე მოჩილათაფათ დო ბჟაეიოლჸურე (კიოპენი: Cfb), მორო 1961-1990 წანეფიშ ნორმალური დო 0 °C იზოთერმაშ მეჯინათ, ნორასს ლადარი კონტინენტური კლიმატი (Dfb) უღუ.

 ლიტერატურა 
 Paul Sigel, Silke Dähmlow, Frank Seehausen und Lucas Elmenhorst, Architekturführer Potsdam Architectural Guide, Dietrich Reimer Verlag, Berlin 2006, ISBN 3-496-01325-7.

 რესურსეფი ინტერნეტის 

 ოფიციალური ვებ-ხასჷლა გერმანულო დო ინგლისურო 
 პოსტდამიშ ინტერაქტიული ტური 

სქოლიო

კატეგორია:გერმანიაშ ნორეფი
კატეგორია:პოტსდამი
კატეგორია:გერმანიაშ ფედერალური აკანეფიშ ნანანოღეფი